《次信中韵》
宋代·苏过

万古溪流去不回，舂撞涧谷石门开。寻源不必武陵客，过眼惊看滟滪堆。

寒碧照人无底宝，铿轰殷地半空雷。结茅安得从僧住，自把锄耰辟草莱。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。